หุ้นเช้า 28 ธ.ค. ปิดบวก 0.22 จุด
ดัชนีปิดที่ 1,397.41 จุด เพิ่มขึ้น 0.22 จุด หรือ 0.02 % มูลค่าการซื้อขายขาย14,634.80  ล้านบาท
28 ธ.ค. 2555

ดัชนีปิดที่ 1,397.41 จุด เพิ่มขึ้น 0.22 จุด หรือ 0.02 % มูลค่าการซื้อขาย14,634.80 ล้านบาท 
เช้าวันนี้ดัชนีเปิดตัวแรงจนขึ้นไปแตะระดับสูงสุดที่ 1,402.86 จุด แต่ก็ไม่อาจฝ่าแรงขายทำกำไรออกมาจนทำให้ดัชนีปิดบวกเล็กน้อยเพียง 0.22 จุด ที่ 1,397.41 จุด 
บล.ดีบีเอส วิคเคอร์ส (ประเทศไทย) ระบุว่า คาดว่าดัชนีมีโอกาสขึ้นไปทดสอบ 1,400 จุด ซึ่งเป็นระดับเป้าหมายที่ตลาดคาดการณ์ไว้สำหรับสิ้นปีนี้ ส่วนแนวโน้มปีหน้า เรามองว่ามีโอกาสที่จะเกิด January Effect หากสหรัฐหลีกเลี่ยงภาวะหน้าผาการคลัง (Fiscal Cliff) ไปได้ 
ทั้งนี้จากการศึกษาข้อมูลของฝ่ายวิจัยในช่วงปี 2544-2555 พบว่า ดัชนีหุ้นไทยมีจำนวนครั้งของการปรับขึ้นในสัปดาห์ที่ 1 ของเดือนม.ค.73% ปรับลง 27% และมีจำนวนครั้งของการปรับขึ้นสะสมต่อในสัปดาห์ที่ 2 เท่ากับ 64% ปรับลง 36% ส่วนสัปดาห์ที่ 3 และ 4 พบว่าจะมีสัดส่วนของการปรับลงมากกว่าปรับขึ้น โดยรวมเราจึงสรุปว่า ดัชนีมีโอกาสปรับขึ้นต่อในเดือน ม.ค.56 แต่การเพิ่มขึ้นในเดือนม.ค.อาจไม่ได้ดีกว่าเดือนอื่นๆ 
 สำหรับเป้าหมายของปี 2556 ให้ไว้ที่ 1,526 จุด ซึ่งมี Upside จากระดับปิดเมื่อวานนี้ 9.2% ส่วนกลยุทธ์การลงทุนของเดือนม.ค.56 แนะนำเลือกลงทุนในหลักทรัพย์ที่มีธุรกิจมั่นคง การเติบโตของกำไรในช่วง 1-2 ปีข้างหน้าอยู่ในเกณฑ์ดีและมีเสถียรภาพ โดยมูลค่าหุ้นยังไม่แพงและการเติบโตของกำไรสุทธิรองรับ P/E ของหลักทรัพย์ใน 1-2 ปีข้างหน้าได้ รวมทั้งมีแนวโน้มว่าจะจ่ายปันผลได้อย่างอย่างสม่ำเสมอ 
 แนะนำกลุ่มอุตสาหกรรม ให้น้ำหนักการลงทุนมากกว่า คือ กลุ่มธนาคารพาณิชย์, พลังงาน  ปิโตรเคมีอสังหาริมทรัพย์ และขนส่ง เพราะมีการเติบโตของกำไรสุทธิที่ดีและมี P/E ที่ไม่สูงมาก 
 หลักทรัพย์ที่มีมูลค่าการซื้อข ายสูงสุด 5 อันดับ ได้แก่  
UV            มูลค่าการซื้อขาย 1,017 ล้านบาท ปิด 10.90 บาท เพิ่มขึ้น  0.70 บาท (+6.86%)     
PTTEP      มูลค่าการซื้อขาย 629 ล้านบาท ปิด 164.00 บาท เพิ่มขึ้น  0.50 บาท (+0.31%)    
TRUE       มูลค่าการซื้อขาย  622 ล้านบาท ปิด  5.45 บาท เพิ่มขึ้น 0.15 บาท (+2.83%)    
INTUCH   มูลค่าการซื้อขาย  615 ล้านบาท ปิด  70.25 บาท เพิ่มขึ้น 0.25 บาท (+0.36%)    
RML         มูลค่าการซื้อขาย  507 ล้านบาท ปิด 2.02 บาท เพิ่มขึ้น 0.10 บาท (+5.21%)